wannaphong/clean_thaiwikipedia huggingface dataset:
# โคจิ เซโอะ
โคจิ เซโอะ  (เกิด 26 กรกฎาคม พ.ศ. 2517) เป็นนักเขียนการ์ตูนชาวญี่ปุ่น ผลงานเรื่องแรกเป็นการ์ตูนตอนเดียวจบชื่อเรื่องว่า Half&Half เขียนในปี พ.ศ. 2539 และเป็นที่โด่งดังจากการ์ตูนเรื่อง เกมคนจริง และ ลุ้นรักตามสายลม

ปัจจุบันกำลังเขียนผลงานอยู่ทั้งหมดสามเรื่องได้แก่ บ้านของเสียงหัวใจ ลงใน โชเน็นแมกกาซีน, Princess Lucia ลงใน นิตยสาร Blade, และ Loveplus Rinko Days ที่สร้างจากเกม Love Plus ของค่าย โคนามิ ลงใน Bessatsu Shônen Magazine

เซโอะ เคยเป็นผู้ช่วยให้แก่ สึกาซะ โอชิมะ และเป็นลูกศิษย์ของ ฟูจิโกะ ฟูจิโอะ และ มาซาฮิโตะ โซดะ

 ผลงาน 
 ซี่รี่ย์ปัจจุบัน 
ชื่อเรื่องชื่อภาษาอังกฤษนิตยสารสำนักพิมพ์ตีพิมพ์จำนวนเล่มหมายเหตุ ลูเซียปีศาจสาวจอมป่วน  Princess Lucia เบลด  แม็กการ์เด็น บงกชคอมิกส์ 2552-ปัจจุบัน  3 เล่ม  3 เล่ม รายสามเดือน เลิฟพลัส ริงโกะ เดย์  Loveplus Rinko Days Bessatsu Shônen Magazine  โคดันฉะ 2553-ปัจจุบัน  1 เล่ม รายสามเดือน

 ซีรีส์ที่จบไปแล้ว 
ชื่อเรื่องชื่อภาษาอังกฤษนิตยสารสำนักพิมพ์ตีพิมพ์จำนวนเล่ม W's  W's โชเน็นแมกกาซีนสเปเชียล  โคดันฉะ 2543-2544  3 เล่มจบ เกมคนจริง Cross Over โชเน็นแมกกาซีน  โคดันฉะ วิบูลย์กิจ 2545-2546  7 เล่มจบ ลุ้นรักตามสายลม  Suzuka โชเน็นแมกกาซีน  โคดันฉะ วิบูลย์กิจ 2547-2550  18 เล่มจบ บ้านของเสียงหัวใจ  A Town Where You Live โชเน็นแมกกาซีน  โคดันฉะ วิบูลย์กิจ 2551-2557  25 เล่ม  24 เล่ม

 เรื่องสั้น 
ชื่อเรื่องชื่อภาษาอังกฤษนิตยสารตีพิมพ์ ฮาล์ฟ&ฮาล์ฟ Half&Half Fresh Magazine 2539 เซย์กิ โนะ คุโนะ KASUMIจัง!   Seigi no Kuno KASUMI-chan! Fresh Magazine 2540 Little Bit... Little Bit... Shonen Magazine Special 2542 ลุ้นรักตามสายลม   Suzuka โชเน็นแมกกาซีน 2546 อาสึสะ   Asusa โชเน็นแมกกาซีน 2548 จดหมายรัก   Love Letter โชเน็นแมกกาซีน 2550 ฮาล์ฟ&ฮาล์ฟ (พิมพ์ใหม่) Half&Half โชเน็นแมกกาซีน 2550 ยูนะ  (ถูกตีพิมพ์เป็นหน้าแถมใน บ้านของเสียงหัวใจ เล่ม 6) Yuna Magazine Dragon 2550
# โป่ง
โป่ง เป็นแหล่งดินที่มีรสเค็มและละเอียดซึ่งเกิดจากแร่ธาตุบางชนิด เกิดขึ้นเองตามธรรมชาติ แร่ธาตุในโป่งประกอบไปด้วยโซเดียม แคลเซียม เหล็ก ฟอสฟอรัส และสังกะสี ซึ่งเป็นที่ต้องการของกระดูกและกล้ามเนื้อ แร่ธาตุเหล่านี้เป็นสิ่งซึ่งสัตว์สัตว์ป่าไม่สามารถหาทดแทนได้จากพืช ดังนั้นโป่งจึงเป็นแหล่งแร่ธาตุสำหรับสัตว์ป่าซึ่งกินพืชเป็นอาหาร ส่วนใหญ่พบโป่งได้มากในป่าเบญจพรรณ ป่าเต็งรัง และป่าดงดิบ จากมากไปน้อยตามลำดับ

 ชนิดของโป่งที่มีในธรรมชาติ 
 โป่งดิน หรือ โป่งแห้ง : เป็นบริเวณที่สัตว์ลงไปใช้ประโยชน์ มักเป็นเนินเตี้ย ๆ หรือเป็นหย่อมดินโล่งอยู่กลางบริเวณที่มีต้นไม้ใหญ่ล้อมรอบ สังเกตเห็นได้จากการที่มีร่อยรอยการใช้ของสัตว์ ไม่ว่าจะเป็นรอยขุด รอยตีนย่ำ สัตว์มักจะใช้ปากขุดลงไป ปกติจะลึกไม่เกิน 1 เมตร เพื่อกินดินเหล่านั้น โดยเริ่มกินที่ผิวดินก่อนแล้วค่อย ๆ กินลึกลงไปเป็นบริเวณกว้างไม่เกิน 10 เมตร โป่งดินจะพบตามริมหรือในห้วยที่เป็นที่ราบ ในฤดูฝนที่มีน้ำท่วมขัง สัตว์ป่าจะไม่เลียกินดินแต่จะเลียกินน้ำแทน
 โป่งน้ำ หรือ โป่งเปียก : ปกติเป็นแหล่งที่เป็นต้นน้ำ โดยเฉพาะบริเวณที่เป็นน้ำซึมหรือน้ำซับหรือที่ไหลออกมาจากภูเขาหินปูน แอ่งหรือบ่อที่เป็นโป่งดินมาก่อนโดยจะมีน้ำขังตลอดปี มักพบโป่งน้ำตามภูเขา
# มาโยอิเนโกะโอเวอร์รัน!
มาโยอิเนโกะโอเวอร์รัน!  เป็นไลต์โนเวลญี่ปุ่น แต่งโดย โทโมฮิโระ มัทสึ และวาดภาพประกอบโดย เปโกะ จำนวน 12 เล่มจบ โดยเล่มสุดท้ายวางจำหน่ายเมื่อวันที่ 24 กุมภาพันธ์ 2012 โดยสำนักพิมพ์ ซุปเปอร์ แดช บุงโกะ ในเครือ ชูเอชะ สำหรับมังงะ วาดโดย เคนทาโร ยาบุกิ เริ่มตีพิมพ์ลงในนิตยสาร จัมพ์ สแควร์ เมื่อวันที่ 4 มกราคม 2010 และอนิเมะเริ่มฉายเมื่อวันที่ 6 เมษายน 2010 และเป็นเรื่องที่เปลี่ยนผู้กำกับทุกตอน

เนื้อเรื่อง

ทะกุมิ สึซึกิ กำพร้าบิดามารดา ทำงานที่ร้านกาแฟชื่อ "สเตรย์แคตส์" (Stray Cats) กับฟุมิโนะ เซะริซะวะ เพื่อนในวัยเด็ก กับเพื่อนคนอื่น ๆ ร่วมสถาบันอุเมะโนะโมะริ (Umenomori Academy) วันหนึ่ง โอะโตะเมะ สึซึกิ พี่สาวบุญธรรมของเขา นำพาโนะโซะมิ คิริยะ เด็กหญิงคนหนึ่ง กลับมาบ้านเพื่อมาอาศัยร่วมด้วย และเมื่อชิเซะ อุเมะโนะโมะริ เพื่อนของเขา เริ่มชมรมสเตรย์แคตส์เพื่อช่วยเหลือผู้คน ชีวิตของเขาก็ต้องผจญเหตุการณ์แปลกใหม่ต่าง ๆ นับแต่นั้นเรื่อยไป

ตัวละคร
ตัวละครหลัก
 ทะกุมิ สึซึกิ
  
ให้เสียงโดย - โนบุฮิโกะ โอกาโมโตะ

 ฟุมิโนะ เซะริซะวะ
  
ให้เสียงโดย - คานาเอะ อิโต

 คิริยะ โนะโซะมิ
  
ให้เสียงโดย - อายานะ ทาเกตัตสึ

 ชิเซะ อุเมะโนะโมะริ
  
ให้เสียงโดย - ยุกะ อิงุจิ

ตัวละครอื่น ๆ
 โอะโตะเมะ สึซึกิ
  
ให้เสียงโดย - ซาโตมิ ซาโต

 คะนะเอะ นะรุโกะ
  
ให้เสียงโดย - ยูอิ โฮริเอะ

 อิเอะยะซุ คิกุชิ
  
ให้เสียงโดย - ฮิโรยุกิ โยชิโนะ

 ไดโงะโร โคยะ
  
ให้เสียงโดย - จุนจิ มาจิมะ

 คะโฮะ ชิกุมะเอ็ง
  
ให้เสียงโดย - ยุการิ ทามุระ
# สามเวท
สามเวท (สันสกฤต: सामवेद, sāmaveda, จากคำว่า สามานฺ "บทเพลง" + เวท "ความรู้"), เป็นคัมภีร์พระเวทอันดับที่สอง (ตามลำดับที่ถือโดยทั่วไป) ในบรรดาพระเวททั้งสี่ นับเป็นคัมภีร์ฮินดูที่สำคัญและเก่าแก่มาก เนื้อหาส่วนที่เก่าแก่ที่สุด มีอายุราว 1,000 ปีก่อนคริสตกาล โดยมีความสำคัญและความเก่าแก่รองจากคัมภีร์ฤคเวท เนื้อหาประกอบด้วยรวมบทสวด (สังหิตา) และร้อยกรองอื่น ๆ โดยนำมาจากฤคเวท (ยกเว้น 75 บท) เพื่อใช้เป็นบทร้องสวดเป็นทำนองตามพิธีกรรม เรียกว่า "สามคาน"  สวดโดยนักบวชที่เรียกว่า "อุทคาตา" ขณะทำพิธีคั้น กรอง และผสมน้ำโสม เพื่อถวายเทพเจ้า
# รัฐนายาริต
รัฐนายาริต  เป็นรัฐในประเทศเม็กซิโก ตั้งอยู่ช่วงกลางฝั่งตะวันตกของหาด ติดกับมหาสมุทรแปซิฟิก รัฐนายาริตติดกับรัฐซินาโลอาทางตะวันตกเฉียงเหนือ ติดกับรัฐดูรังโกทางทิศเหนือ ติดกับรัฐซากาเตกัสทางทิศตะวันออกเฉียงเหนือ และติดกับรัฐฮาลิสโกทางทิศใต้ โดยติดกับมหาสมุทรแปซิฟิกทางทิศตะวันตก เมืองหลวงของรัฐนายาริตคือเมืองเตปิก ที่ตั้งอยู่ทางใต้ของแม่น้ำเตปิก
# รัฐรีโอเดจาเนโร
รัฐรีโอเดจาเนโร 1 กันยายน 2565. หรือ รัฐฮิวจีจาเนย์รู  เป็น 1 ใน 26 รัฐของประเทศบราซิล ตั้งอยู่ในภาคตะวันออกเฉียงใต้ของประเทศ ติดกับรัฐมีนัชเจไรช์ทางทิศเหนือและตะวันตกเฉียงเหนือ, ติดกับรัฐเอชปีรีตูซังตูทางทิศตะวันออกเฉียงเหนือ และติดกับรัฐเซาเปาลูทางทิศตะวันตกเฉียงใต้ และติดกับมหาสมุทรแอตแลนติกทางทิศตะวันออกและใต้ รัฐรีโอเดจาเนโรมีพื้นที่ 43,653 ตร.กม. เมืองหลวงของรัฐคือเมืองรีโอเดจาเนโรประเทศ ก. ประเทศในทวีปเอเชีย ประเทศ เมืองหลวง  ราชบัณฑิตยสถาน
# ตังเก
ตังเก เป็นบทเพลงเพื่อชีวิตยอดนิยม จากการแต่งคำร้องและขับร้องครั้งแรกของพงษ์เทพ กระโดนชำนาญ ในอัลบั้ม คนจนรุ่นใหม่  เมื่อ พ.ศ. 2533

 ที่มา 
พงษ์เทพใช้เวลาคิดและเขียนเพลงนี้นานถึง 2 ปี ซึ่งต้องแก้อยู่หลายรอบ จนเกิดเป็นเพลงที่ฟังง่าย สนุกสนาน แต่เนื้อหาสะท้อนความรู้สึกที่ห่างไกลของชนชั้นแรงงานที่ต้องจากบ้านเกิดมาทำงานต่างถิ่น และกลายเป็นเพลงที่สร้างชื่อให้กับพงษ์เทพอีกเพลงหนึ่งเยี่ยมไร่ดอกเหงื่อ ของ น้าหมู พงษ์เทพ กระโดนชำนาญ ถัดจากเพลง "คนกับหมา" และ "ตายหยังเขียด"

ในส่วนที่มาของเพลง พงษ์เทพได้ให้สัมภาษณ์ว่า "เกิดจากประสบการณ์ที่เขาได้ไปแสดงคอนเสิร์ตที่อำเภอปราณบุรี จังหวัดประจวบคีรีขันธ์ ในปี พ.ศ. 2531 แล้วบังเอิญเดินผ่านแถวๆเรือตังเกที่ริมทะเล และเกิดสงสัยว่าทำไมกลุ่มชาวประมงแถวนี้ถึงได้พูดภาษาอีสานกัน ทั้งๆที่ปราณบุรีอยู่ภาคใต้ เลยเข้าไปพูดคุย จึงได้ทราบว่าเขาเป็นถึงไต้ก๋งเรือ (หัวหน้าบนเรือจับปลา) ที่ทำงานอยู่ที่นี่มานานมาแล้ว แต่เขาไม่สามารถกลับไปบ้านเกิดได้ เพราะขายที่นาไปแล้ว แต่ก็มีความหวังว่าซักวันจะซื้อเรือซักลำเพื่อทำธุรกิจจับปลาเอง และแต่งงานกับคนที่เขารักที่นี่" เลยได้ไอเดียทำเพลงนี้ขึ้น แต่ก็ยังเก็บไว้ ไม่ได้ปล่อย จนกระทั่งปี พ.ศ. 2533 ทางค่าย "แกรมมี่" ต้องการให้มีเพลงสนุกๆลงในอัลบั้ม "คนจนรุ่นใหม่" พงษ์เทพเลยใส่เพลงนี้เข้าไปในช่วงโค้งสุดท้ายของการทำอัลบั้ม

แต่ทำนองของเพลง "ตังเก" ได้มีการอ้างในยูทูบว่า เดิมมาจากเพลงปฏิวัติชื่อ "ฉันเกิดเป็นลูกอิสาน" แต่งโดย ส.เยาวภา โดยเนื้อร้องบรรทัดแรก และทำนองในท่อนแรกมีความคล้ายคลึงกับเพลงตังเกมาก ซึ่งพงษ์เทพอาจจะเอาอิทธิพลของเพลงนั้นมาแต่งเพลงของตนเองฉันเกิดเป็นลูกอิสาน (ต้นฉบับ ตังเก) 

ต่อมา ในปี พ.ศ. 2535 มีการนำเพลง "ตังเก" มาทำภาคต่ออีกครั้งในชื่อ "ฝัน (ตังเกภาคค่ำ)" เล่าถึงความฝันของชาวประมงที่อยากจะร่ำรวยและมีความสุข แต่สุดท้ายก็ต้องตื่นขึ้นมาทำงานจับปลาเพื่อประทังชีวิตเหมือนเดิม อยู่ในอัลบั้ม "คนที่เรารัก" (พ.ศ.2535) และอัลบั้มรวมเพลง "สามช่ารุ่นใหญ่" (พ.ศ.2540 และเปลี่ยนชื่อเพลงเป็น "ฝันอีสาน (ตังเกภาคค่ำ)") แต่ไม่ประสบความสำเร็จเท่า "ตังเก" ภาคแรก

 การนำไปร้องต่อ 
เพลง "ตังเก" ถือเป็นเพลงที่ได้รับความนิยมอย่างกว้างขวางในยุครุ่งเรืองของตลาดเพลงเพื่อชีวิตและจังหวะสามช่า และเป็นเพลงที่ประสบความสำเร็จมากที่สุดในชีวิตของพงษ์เทพ ด้วยเสียงร้องและเนื้อหาที่กลมกลืนอย่างลงตัว บวกกับจังหวะดนตรีสามช่าที่ถูกใจคอเพลงเพื่อชีวิตมาเนิ่นนาน ซึ่งช่วยเพิ่มความไพเราะน่าฟังยิ่งขึ้น จนมีการนำมาขับร้องใหม่ด้วยตัวเองอยู่หลายครั้ง และโดยศิลปินนักร้องคนอื่น ๆ เช่น พี สะเดิด จากอัลบั้ม สะเดิดสุดเดช พ.ศ. 2550 ใน พ.ศ. 2552 ทางหัวลำโพงริดดิม ได้ดัดแปลงรูปแบบดนตรีให้ต่างไปจากเดิมและเข้ากับความต้องการของวัยรุ่น เพื่อประกอบภาพยนตร์เรื่อง หนีตามกาลิเลโอ โดยมอบให้สิงโต เดอะสตาร์ เป็นผู้ขับร้อง พร้อมด้วยชุติมา ทีปะนาถ และจรินทร์พร จุนเกียรติ นักแสดงนำจากภาพยนตร์เรื่องดังกล่าว ซึ่งได้รับเสียงวิพากษ์วิจารณ์ทั้งแง่บวกและลบ
# นครลักเซมเบิร์ก
ลักเซมเบิร์ก  มีอีกชื่อว่า นครลักเซมเบิร์ก (หรือ ; ;  หรือ) เป็นเมืองหลวงของราชรัฐลักเซมเบิร์ก ในเมืองยังมีสิ่งก่อสร้างทางประวัติศาสตร์อย่าง ปราสาทลักเซมเบิร์ก ที่สร้างโดยชนแฟรงค์ในช่วงยุคกลางตอนต้นในบริเวณที่เริ่มก่อตั้งเมือง

เมืองลักเซมเบิร์กตั้งอยู่ใจกลางของยุโรปตะวันตกตั้งอยู่ห่างจากกรุงบรัสเซลส์  ห่างจากกรุงปารีส  และตั้งอยู่ห่างจากโคโลญ
# อันดอร์ราลาเวยา
อันดอร์ราลาเวยา 1 กันยายน 2565.  เป็นเมืองหลวงของประเทศอันดอร์ราซึ่งตั้งอยู่บนเทือกเขาพิเรนีสระหว่างประเทศฝรั่งเศสกับประเทศสเปน อุตสาหกรรมหลักของเมืองคือด้านการท่องเที่ยว ถึงแม้ว่าประเทศจะมีรายได้นำเข้าจากการเป็นแหล่งหลบภาษี นอกจากนั้นยังมีสินค้าพื้นเมืองอย่างเฟอร์นิเจอร์และบรั่นดี
 ประชากร 
อันดอร์ราลาเวยามีประชากรตามการสำรวจในปี ค.ศ.2009 จำนวน 23,380คน โดยจำแนกเป็น ชาวสเปน 43% ชาวอันดอร์รา 33% ชาวโปรตุเกส 11%ชาวฝรั่งเศส 7% และกลุ่มอื่นๆ
 ค.ศ.2005  ค.ศ.2006  ค.ศ.2007  ค.ศ.2008  ค.ศ.2009 23,587  24,211  24,574  24,678  23,380
 เมืองพี่เมืองน้อง 
 ซัมป็อลดามาร์ 20px|ธงชาติสเปน (บาร์เซโลนา สเปน)
 บัลส์ 20px|ธงชาติสเปน (ตาร์ราโกนา สเปน)http://www.vilaweb.cat/www/noticia?p_idcmp=1746416  VilaWeb Valls i Andorra la Vella estrenyen lligams amb una escudellada popular
# ตรีศูล
ตรีศูล  เป็นหอกสามง่ามประเภทหนึ่ง และเป็นสัญลักษณ์ทางศาสนาในศาสนาฮินดู

ตรีศูลมาจากคำสันสกฤต त्रिशूल (triśūla) ซึ่งประกอบด้วย त्रि (trí; ตรี) แปลว่าสาม "three" และ शूल (śū́la; ศูล) แปลว่า "เหล็กแหลม" ในแง่นี้หมายถึงง่ามของตรีศูล
# รัฐดูรังโก
รัฐดูรังโก  เป็นรัฐในประเทศเม็กซิโก มีประชากรราว 1,509,118 คนAs of the 2005 census เป็นรัฐที่มีความหนาแน่นประชากรน้อยที่สุดเป็นอันดับ 2 รองจากรัฐบาฮากาลิฟอร์เนียซูร์ เมืองหลวงของรัฐคือเมือง ดูรังโก
# พอล โรบินสัน
พอล โรบินสัน  เป็นชื่อบุคคล อาจหมายถึง
 นักกีฬา
 พอล โรบินสัน (นักฟุตบอลเกิดปี พ.ศ. 2506) นักฟุตบอลชาวอังกฤษ (ปีกซ้าย)
 พอล โรบินสัน (นักฟุตบอลเกิดปี พ.ศ. 2514) นักฟุตบอลชาวอังกฤษ (กองหน้า)
 พอล โรบินสัน (นักฟุตบอลเกิดเดือนพฤศจิกายน พ.ศ. 2521) นักฟุตบอลชาวอังกฤษ (สไตรเกอร์)
 พอล โรบินสัน (นักฟุตบอลเกิดเดือนธันวาคม พ.ศ. 2521) นักฟุตบอลชาวอังกฤษ (กองหลัง) ปัจจุบันเล่นให้กับเบอร์มิงแฮมซิตี
 พอล โรบินสัน (นักฟุตบอลเกิดปี พ.ศ. 2522) นักฟุตบอลชาวอังกฤษ (ผู้รักษาประตู)
 พอล โรบินสัน (นักฟุตบอลเกิดปี พ.ศ. 2525) นักฟุตบอลชาวอังกฤษ ปัจจุบันเล่นให้มิลวอล
 พอล โรบินสัน (นักฟุตบอลเกิดปี พ.ศ. 2527) นักฟุตบอลชาวอังกฤษ เล่นให้ทรานเมียร์โรเวอร์และกริมส์บีทาวน์
# พอล โรบินสัน (นักฟุตบอลเกิดเดือนธันวาคม พ.ศ. 2521)
พอล ปีเตอร์ โรบินสัน  เกิดเมื่อวันที่ 14 ธันวาคม ค.ศ. 1978 เป็นนักฟุตบอลชาว อังกฤษ โรบินสันเล่นใน ฟุตบอลทีมชาติอังกฤษ ในชุด 21 ปีตั้งแต่ปี ค.ศ. 1999 โดยเล่นในตำแหน่ง กองหลัง และเขาถนัดเท้าซ้าย ในปี 2012 โรบินสันเล่นให้กับ ลีดล์ ยูไนเต็ด โดยยืมตัวมาจาก สโมสรฟุตบอลโบลตัน วันเดอเรอส์ โดยเขาถนัดในตำแหน่ง กองหลัง และยังเล่น แบ็กซ้าย ได้เป็นบางครั้ง และต่อมาในปีเดียวกันโรบินสันก็ย้ายมาเล่นให้กับสโมสรฟุตบอลเบอร์มิงแฮมซิตี

แหล่งข้อมูลอื่น
Paul Robinson player profile  at wba.co.uk
# รัฐอิดัลโก
รัฐอิดัลโก  เป็นรัฐของประเทศเม็กซิโก ช่วงกลางของประเทศ อยู่ติดกับรัฐซานลุยส์โปโตซีทางทิศเหนือ ติดกับรัฐเบรากรุซและรัฐปวยบลา ทางทิศตะวันออก ติดกับรัฐตลัซกาลาและรัฐเมฮิโกทางทิศใต้ และติดกับรัฐเกเรตาโรทางทิศตะวันตกเฉียงเหนือ เป็นหนึ่งในรัฐของเม็กซิโกที่มีประชากรพูดภาษาเม็กซิโกพื้นเมืองมาก รัฐครอบคลุมพื้นที่ 20,502 ตร.กม. และมีประชากร 2,345,514 คน (ข้อมูลปี 2005) ชื่อรัฐตั้งชื่อตามมิเกล อิดัลโก ผู้นำการนำอิสรภาพ เมืองหลวงของรัฐคือเมืองปาชูกา
# ไอซ์
ไอซ์ สามารถหมายถึง
 น้ำแข็ง
 ยาไอซ์ ยาเสพติดชนิดหนึ่ง
 ภรภัสสรณ์ ชัยอนันต์นิธิ (ไอซ์) นักร้องชาวไทย
 ศรัณยู วินัยพานิช (ไอซ์) นักร้องชาวไทย
 อภิษฎา เครือคงคา (ไอซ์) นักแสดงชาวไทย
# ซัลเฟต
thumb|โครงสร้าง Space-filling ของซัลเฟตไอออน

ซัลเฟต  คือเกลือของกรดซัลฟิวริก

 คุณสมบัติทางเคมี 
ซัลเฟตไอออนเป็นแอนไอออนหลายอะตอม ที่มีสูตรเอมพิริคัล SO42−และมีมวลโมเลกุล 96.06 ดาลตัน ประกอบด้วยอะตอมกำมะถันอยู่ตรงกลางและมีอะตอมออกซิเจน 4 อะตอมล้อมรอบเรียงกันเป็นรูปทรงสี่หน้า อะตอมกำมะถันมีภาวะออกซิเดชัน +6 และอะตอมออกซิเจนทั้งสี่มีภาวะออกซิเดชัน −2 ซัลเฟตไอออนมี 2 ประจุลบ และมีคู่กรดคือ ไบซัลเฟตไอออนหรือไฮโดรเจนซัลเฟตไอออน (HSO4−) ซึ่งมีคู่กรดต่อไป คือกรดซัลฟิวริก  สารซัลเฟตอินทรีย์อาทิไดเมทิลซัลเฟตเป็นสารประกอบโควาเลนต์และเอสเทอร์ของกรดซัลฟิวริก
# เบนจามิน จุง ทัฟเนล
เบนจามิน จุง ทัฟเนล  เป็นชาวอเมริกันเชื้อสายเกาหลี ปัจจุบันดำรงตำแหน่งผู้อำนวยการสโมสรฟุตซอลชลบุรีบลูเวฟฉลามสายร็อก! บลูเวฟเปิดตัว 'เบน ซิลลี่ฟูลส์' นั่งแท่น ผอ.สโมสร อดีตเคยเป็นนักร้องนำวงซิลลี่ฟูลแทนที่ณัฐพล พุทธภาวนา(วีรชน ศรัทธายิ่ง) (โต ซิลลี่ ฟูลส์)

 ประวัติ 
เบนจามิน จุง ทัฟเนล เกิดที่เมืองโอซาน ประเทศเกาหลีใต้ (เกิดเมื่อวันที่ 13 พฤษภาคม พ.ศ. 2518) ได้รับการอุปการะจากเกลนและโจแอน ทัฟฟ์เนล (Glenn and JoAnne Tuffnell) และได้ย้ายไปอาศัยอยู่ที่เมืองเบิร์กลีย์ ไฮทส์ (Berkley Heights) ประเทศสหรัฐอเมริกาเมื่อวันที่ 3 ธันวาคม พ.ศ. 2518 เบนจามินเติบโตที่เมืองดีทรอยต์ รัฐมิชิแกน โดยมีสตีฟและจอห์นซึ่งเป็นพี่ชายของเบนจามินเป็นคนแนะนำเกี่ยวกับดนตรี

ครอบครัวของเบนจามินได้ย้ายไปอยู่ที่เมืองบาร์กิ้ง ริจช์ (Basking Ridge) รัฐนิวเจอร์ซีย์ เบนจามินเรียนโรงเรียนระดับมัธยมศึกษาตอนปลายที่โรงเรียนริจช์ (Ridge)  ต่อมาเบนจามินก็ได้ย้ายไปเรียนที่แบลร์ อะคาเดมี (Blair Academy) จนจบการศึกษา เบนจามินได้เข้าศึกษาต่อด้าน Creative Writing และ History (สาขาการเขียนเชิงสร้างสรรค์และประวัติศาสตร์)ที่มหาลัยโลโยลา แมรี่แลนด์ (Loyola University Maryland) เมื่อ พ.ศ. 2538 และได้รับทุนการศึกษาในฐานะนักกีฬา รวมทั้งยังได้รับจดหมายเชิญให้ไปเล่นฟุตบอลดิวิชั่น 1 

หลังจากจบการศึกษาระดับมหาวิทยาลัย เบนจามินได้ตกลงที่จะรับตำแหน่งเป็นอาจารย์สอนที่โรงเรียนอัสสัมชัญ ระยอง หลังจากได้มาอยู่เมืองไทย เบนจามินมีโอกาสได้รู้จักกับโกมุต อัตตเกษม (ต๊อก) และ นพพร อิ่มทรัพย์ (หรั่ง)

เบนจามินได้เริ่มปรากฏตัวในวง Shadow ซึ่งเล่นอยู่ตามสถานบันเทิงต่าง ๆ ใน พ.ศ. 2543 เบนจามินได้ย้ายมาอยู่ที่กรุงเทพฯ และได้ร่วมงานกับต๊อกและหรั่งที่ผับ T29 ซึ่งเจ้าของคือ วิยดา โกมารกุล ณ นคร

 ผลงาน 
 ในนามของซิลลี่ ฟูลส์
EP
 Mini (2550)

สตูดิโออัลบั้ม
 The One (มีนาคม 2551)

ซิงเกิล
 ทำร้าย (2553)
 สูญญากาศ (2555)
 Standing tall (2557)

 ผลงานเดี่ยว 
 Who am I (ร้องร่วม Feat. กับ 8th Floor) (พ.ศ. 2557)
 ภาวะกดดัน (ร้องร่วม Feat. กับ กอล์ฟ ฟักกลิ้งฮีโร่) ประกอบละคร มือปราบเหยี่ยวดำ (พ.ศ. 2561)
 INSOMNIA (พ.ศ. 2563) 

 ผลงานการแต่งเพลง 
 "Spotlight" ขับร้องโดย เอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
 "Thank you my Silent Heroes" ขับร้องโดย วชิรวิชญ์ ชีวอารี ,เมธวิน โอภาสเอี่ยมขจร และเอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
 "ขอเป็นคนหนึ่ง" (ต้นฉบับเดิมปี พ.ศ. 2535 แต่งเฉพาะท่อนแร็ปเพิ่มเติม) ขับร้องโดย พีรวัส แสงโพธิรัตน์ ,ปราชญา เรืองโรจน์ และเอด้า ชุณหวชิร (เพลงพิเศษขอบคุณให้ทีมแพทย์ทั่วโลก จากสมาคมกีฬาสเปเชียลโอลิมปิคแห่งประเทศไทย พ.ศ. 2563)
 "IT’S ME" ขับร้องโดย บีเอ็นเคโฟร์ตีเอต (เพลงประกอบภาพยนตร์สารคดี BNK48 Documentary : One Take ปีพ.ศ. 2563)
 "IT'S LIFE" ขับร้องโดย บีเอ็นเคโฟร์ตีเอต (เพลงประกอบภาพยนตร์สารคดี BNK48 Documentary : One Take ปีพ.ศ. 2563)
# เทวฤทธิ์ ศรีสุข
เทวฤทธิ์ ศรีสุข ชื่อเล่น หรั่ง หรือรู้จักกันในนาม หรั่ง ซิลลี่ฟูลส์ เกิดเมื่อวันที่  20 พฤศจิกายน พ.ศ. 2516 เป็นนักดนตรีชาวไทย และเป็นมือเบสของวง ซิลลี่ ฟูลส์ โดยเป็นสมาชิกวงร็อคไรเดอร์ ร่วมกับเอกรัตน์ วงศ์ฉลาด (แด็กซ์ อดีตสมาชิกวง Big Ass) พร้อมด้วย นิพนธ์ ไทยเจริญ (เต๋า แอร์บอร์น อดีตสมาชิกวง Drama Stream)'แด๊กซ์' คืนไมค์ในนาม 'ร็อคไรเดอร์' กับดนตรีในแบบ 'คนตายที่ยังหายใจ'

 ประวัติ 
เทวฤทธิ์ ศรีสุข เกิดเมื่อวันที่ 20 พฤศจิกายน พ.ศ. 2516 เป็นคนจังหวัดนครพนม อายุ 15 ได้ทุนนักกีฬาฟุตบอลของโรงเรียนเทพศิรินทร์ จบการศึกษาชั้นมัธยมศึกษาตอนปลายที่โรงเรียนเทพศิรินทร์

 ผลงาน 
 ผลงานเดี่ยว 
 เก๋าโจ๋สโมสร - นักร้องน้องใหม่ 
โดยหรั่งให้สัมภาษณ์ว่าที่มาของการใช้ชื่อเพลง เพราะแม้จะอยู่ในวงการมานานแต่เพิ่งจะมีอัลบั้มเป็นครั้งแรก หรั่ง สลับหน้าที่ขอจับไมค์ร้องเพลงในฐานะ นักร้องน้องใหม่  
  จิ๊กโก๋สโมสร - บ่โรแมนติค

หมายเหตุ : เป็นการร้องเพลงในสไตล์ลูกทุ่ง

 ผลงานโปรดิวเซอร์ 
 เป็นโปรดิวเซอร์ผลงานเพลง เหนือมนุษย์ ของ ศิรวิชญ์ สังวริบุตร (เพลงประกอบละคร เหนือมนุษย์) ทางช่อง7 ปี2554
 เป็นโปรดิวเซอร์ ให้กับ เต๋า Drama Stream  (ปัจจุบันรวมวงเป็นแอร์บอร์น) ในเพลง คำตอบสุดท้าย ในอัลบั้ม AIRBORNEแอร์บอร์น เผยหล่อ! เจ้าของเพลง คำตอบสุดท้าย
 โปรดิวเซอร์ผลงานเพลง คนตายที่หายใจ ของ แด็กซ์ เอกรัตน์
 โปรดิวเซอร์ผลงานเพลง ฝีมือชน คนสร้างชาติ ของ แด็กซ์ เอกรัตน์

 ผลงานโฆษณา-การแสดง 
 โฆษณา Yamaha x-1

 ชีวิตส่วนตัว 
เทวฤทธิ์ ศรีสุข ได้เปิดสตูดิโอ MAR Music เพื่อใช้ในการซ้อมดนตรี และบันทึกเสียงMar Music สตูดิโอ ในอดีตเคยคบหาดูใจกับ ริค วชิรปิลันธิ์
# เทพธิดาม้าขาว
เทพธิดาม้าขาว  เป็นเรื่องสั้นกำลังภายในที่แต่งโดย กิมย้ง ว่าด้วยเรื่องราวของ หลีบุ๋นซิ่ว นางผู้เป็นชาวฮั่น แต่อาศัยอยู่ในเผ่าซาฮัค ซึ่งเกลียดชังชาวฮั่น

 เนื้อเรื่อง 
ในอดีตนานมาแล้ว เกิดความปั่นป่วนขึ้นในยุทธภพ เพราะแผนที่ปราสาทฮาปูมี ซึ่งซ่อนสมบัติมูลค่ามหาศาลได้ปรากฏขึ้น ข่าวคราวของแผนที่ได้แพร่สะพั ภายในยุทธภพจึงเกิดการหลั่งโลหิตขึ้น 

ในที่สุดแผนที่นี้ ก็ได้ตกมาอยู่ในมือของ หลีซา ฉายา ม้าขาว และภรรยา นาม ซาเนี้ยจื้อ ฉายา กระบี่เล็กทองเงิน ซึ่งถูกไล่ล่าจนมาถึงทะเลทรายอันกว้างใหญ่ ที่แห่งนี้เองที่ทั้งคู่ ได้ทอดร่างกลายเป็นศพ เหลือรอดเพียงบุตรสาวของพวกเขา นาม หลีบุ๋นซิ่ว

หลีบุ๋นซิ่วอาศัยพาหนะของมารดา ซึ่งก็คือม้าสีขาว หลบหนีไปถึงที่ตั้งของชนเผ่าชาวซาฮัค อาศัยอยู่กับชายชราแซ่โก้ย พวกชาวยุทธ์ที่ไล่ล่า ก็มาปล้นสะดมเผ่าซาฮัค จึงทำให้เผ่านี้เกลียดชังชาวฮั่น

หลีบุ๋นซิ่วได้หลงรักซูปูบุตรชายของซูรูคนักรบอันดับหนึ่งของซาฮัค แต่ไม่อาจสมหวังด้วยกันได้ ซูปูจึงแต่งงานกับอามาน ส่วนหลีบุ๋นซิ่วก็โดดเดี่ยวอยู่เพียงลำพัง

แผนที่สมบัติที่ล้ำค่า และ ความรักที่ไม่อาจสมหวัง หลีบุ๋นซิ่วจะสามารถผ่านไปได้หรือไม่

 ตัวละคร 
 หลีบุ๋นซิ่ว
 หลีซา ฉายา ม้าขาว บิดาของ หลีบุ๋นซิ่ว
 ซาเนี้ยจื้อ ฉายา กระบี่เล็กทองเงิน มารดาของ หลีบุ๋นซิ่ว
 ซูปู
 อามาน
 ซูรูค บิดาของซูปู
 เชอรกู บิดาของอามาน
 คักง้วนเล้ง ฉายา เทพเจ้าสะเทือนด่าน
 สือต้งจุ้น ฉายา ทวนดอกบ๊วย
 ตั้งตั๊กเหียน ฉายา กระบี่งูเหลือม
 ฮั้วฮุย
 เบ๊เกเล้ง
# จักรินทร์ จูประเสริฐ
จักรินทร์ จูประเสริฐ (ชื่อเดิม : ทรงพล จูประเสริฐ)  หรือรู้จักกันในนาม ต้น ซิลลี่ฟูลส์ เกิดเมื่อวันที่ 26 สิงหาคม พ.ศ. 2517  เป็นนักดนตรี มือกีตาร์วง ซิลลี่ ฟูลส์ และโปรดิวเซอร์เพลง ซึ่งการทำงานเบื้องหลังในด้านโปรดิวเซอร์ให้กับวงที่มีชื่อเสียงในประเทศไทยอีกมากมาย

 ประวัติ 
จักรินทร์ (ชื่อเดิม ทรงพล) จบการศึกษาระดับชั้นมัธยมศึกษาตอนปลายจาก โรงเรียนสตรีวิทยา 2 หลังจากนั้นเรียนต่อทางด้านซาวด์ เอ็นจิเนียร์ ที่โรงเรียนดนตรีบัตเตอร์ฟลาย

จักรินทร์เริ่มชื่นชอบดนตรีในระดับชั้นมัธยมต้น โดยเขาเริ่มเล่นจากอิเล็กโทนและคีย์บอร์ด จากนั้นได้หันมาเล่นกีตาร์ในระดับชั้นมัธยมปลาย โดยเกิดจากความชื่นชอบศิลปินอย่างวงดนตรีอย่าง คาราบาว และอัสนี-วสันต์ 

หลังศึกษาจบในระดับชั้นมัธยมปลาย จักรินทร์ ได้ไปร่วมกับ กอบภพ ใบแย้ม ฟอร์มวงดนตรีขึ้นมาในชื่อวง Silly Foolish โดยเป็นวงเล่นในผับ โดยเล่นเพลงในแนวสปีดเมทัล ของวงแพนเทอรา, สเลเยอร์, เมทัลลิกา และวงเซพูลทูร่าที่ร้าน Metal Zone ซึ่งทรงพล รับหน้าที่มือกีตาร์ และ กอบภพ เป็นมือกลอง

 ลักษณะเด่น 
ต้นเป็นมือกีตาร์ที่ได้รับการยอมรับจากมือกีต้าร์รุ่นใหญ่ชั้นนำของเมืองไทย ในเรื่องของการดีไซน์ท่อนริฟ (Riff) กีตาร์ที่มีความแปลกใหม่ สะใจ หรือจะหวานหยดก็ทำได้ ลูกเล่นและเสียงกีต้าร์ของต้นเป็นเอกลักษณ์ที่สำคัญของซิลลี่ฟูล ด้วยความมีสำเนียงส่วนตัว ยากที่จะลอกเลียนแบบได้ และต้นก็เป็นกีตาร์ฮีโร่ของมือกีตาร์รุ่นใหม่ ๆ อาจจะแกะลูกโซโล่ได้ แต่ไม่สามารถเลียนแบบสำเนียงของต้นได้ เป็นผู้นำในการเลือกใช้อุปกรณ์ต่าง ๆ ที่เกี่ยวกับกีตาร์ เพื่อนำมาซึ่งซาวนด์อันเป็นเอกลักษณ์ และทำให้นักดนตรีต้องคอยติดตามอยู่เสมอ

 ผลงาน 
 ผลงานเพลง 
 ซิลลี่ฟูลส์ 
 I.Q. 180 (มิ.ย. 2541)
 Candy Man (ก.ค. 2542)
 Mint (ก.ย. 2543)
 Juicy (มี.ค. 2545)
 King Size (ม.ค. 2547)
 The One (มี.ค. 2551)

 ผลงานโปรดิวเซอร์ 
 โปรดิวเซอร์ผลงานเพลง วัดใจ (Cover) ของ ปั๊ป พัฒน์ชัย
 โปรดิวเซอร์ผลงานเพลง ซิงเกิลสุดท้าย ของ แสตมป์ อภิวัชร์ 
  โปรดิวเซอร์ผลงานเพลง คนตายที่หายใจ ของ แด็กซ์ เอกรัตน์
  โปรดิวเซอร์ผลงานเพลง  ฝีมือชน คนสร้างชาติ ของ แด็กซ์ เอกรัตน์
  คำตอบสุดท้าย ของเต๋า แอร์บอร์น 
  โปรดิวเซอร์ผลงานเพลง คำตัดสิน ของ โลโมโซนิก
 โปรดิวเซอร์ผลงานเพลง เพราะความรักมักไม่เลือกเวลาเกิด ของ โลโมโซนิกวงร็อก โลโมโซนิค ออกสยายปีกด้วยเพลงใหม่ คำตัดสิน..
 โปรดิวเซอร์วง MOJOHITO
โปรดิวเซอร์วง Moonlight

 ผลงานการเล่นกีตาร์ ให้กับศิลปินอื่น
 เพลง ไม่รู้จะอธิบายยังไง ของ Potato
 เพลง ง่าย ๆ ของ Potato
 เพลง วัดใจ (Cover) ของ ปั๊ป พัฒน์ชัย
 เพลง ซิงเกิลสุดท้าย ของ แสตมป์ อภิวัชร์ 
 เพลง คนตายที่หายใจ ของ แด็กซ์ เอกรัตน์
 เพลง  ฝีมือชน คนสร้างชาติ ของ แด็กซ์ เอกรัตน์
 เพลง ความว่างเปล่า ของ Paper Planes

รางวัลที่ได้รับ
 The Guitar Mag Awards 2017
 The Guitar Man Of The Year : จากเพลง แป๊ะอย่าร้อง - Silly Foolsสรุป 12 รางวัลคนดนตรี! The Guitar Mag Awards 2017 พร้อมโชว์จากศิลปินคุณภาพv
 The Guitar Mag Awards 2022
 The Guitar Man Of The Year : จากเพลง แพ้ความอ่อนแอ - Silly Fools
# ถึงจะเห่ยแต่ก็สู้นะเฟ้ย
ถึงจะเห่ยแต่ก็สู้นะเฟ้ย  เป็นหนังสือการ์ตูนญี่ปุ่น ประพันธ์โดย "มุราตะ ฮิเดโอะ" (Hideo Murata) วาดภาพประกอบโดย "ฮาโมริ ทากาชิ" (Takashi Hamori) ตีพิมพ์ครั้งแรกในปี พ.ศ. 2534 (ค.ศ. 1991) โดยสำนักพิมพ์โชงะกุกังa day. ปีที่ 11 ฉบับ 125. มกราคม 2554 และในปี พ.ศ. 2537 ก็ได้ถูกซื้อลิขสิทธิ์ไปสร้างเป็นภาพยนตร์ฮ่องกงแนวตลกเรื่อง "โลกบอกว่าข้าต้องใหญ่" (Love on Delivery) แสดงนำโดย "โจว ซิงฉือ" โดยเปลี่ยนเนื้อเรื่องใหม่ จากเรื่องเกี่ยวกับมวยไทยเป็นมวยจีนโบราณThe Global-Thai Backbone. กองบรรณาธิการ. THE COMPANY. ปีที่ 14 ฉบับที่ 166. กันยายน 2554. เลิฟแอนด์ลิฟเพรส. หน้า 101 รวมทั้งเปลี่ยนชื่อตัวละครใหม่ด้วยรายชื่อภาพยนตร์ที่สร้างจากการ์ตูน รายละเอียดภาพยนตร์เรื่อง "โลกบอกว่าข้าต้องใหญ่" 

ถึงจะเห่ยแต่ก็สู้นะเฟ้ยเป็นเรื่องราวของชายชาวญี่ปุ่นผู้หันมาเอาดีทางมวยไทยเพื่อต้องการเอาชนะใจหญิงสาวข้อมูลเกี่ยวกับการ์ตูนจาก MangaUpdates  ซึ่งตัวเอกของเรื่องมีภาพลักษณ์ที่ตรงกันข้ามกับเรื่องอื่นจึงทำให้ผู้คนยังสามารถจดจำการ์ตูนเรื่องดังกล่าวได้ แม้ว่าจะผ่านมาแล้วกว่า 20 ปีก็ตาม ภายหลังจากการ์ตูนเรื่องนี้ประสบความสำเร็จแล้ว คุณฮาโมริ ทากาชิ ซึ่งเป็นผู้วาด ได้นำฉากและเทคนิคการต่อสู้อื่นๆแบบมวยไทยมาใส่ไว้ในผลงานต่อมาอีกหลายเรื่องด้วยเช่นกันคนไทยในการ์ตูนญี่ปุ่น: ฉ่ำอุรา (มุมมองของการ์ตูน)  

 เนื้อเรื่องโดยย่อ 
ซาวามูระ โนริทากะ เด็กหนุ่มชั้นมัธยมผู้มีความใฝ่ฝันว่า สักวันเขาจะเป็นสุดยอดนักกีฬาเพื่อชนะใจสาวให้ได้ เขาพยายามหาเข้าชมรมกีฬาอยู่หลายชมรม แต่ทว่าไม่มีชมรมไหนรับเขาเลย ที่เป็นเช่นนี้เพราะว่าเขาเป็นคนที่มีร่างกายผอมแห้ง และมีหน้าตาที่ไม่หล่อเหลา อีกทั้งยังถูกสมาชิกของชมรมมวยสากลดูถูกอีกต่างหาก  จนกระทั่งเขาได้มารู้จักกับโค้ชชมรมมวยไทยชื่อ "โนริฮิดะ" อดีตนักคาราเต้ที่หันมาเอาดีด้านมวยไทย ซาวามูระได้ดูวิดีโอเทปรายการชกมวยไทยที่โนริฮิดะให้มา ทำให้ซาวามูระเกิดความคลั่งไคล้มวยไทย และได้สมัครเข้าชมรมมวยไทยในเวลาต่อมา ซึ่งในตอนนั้นชมรมมวยไทยเป็นแค่ชมรมเล็ก ๆ  แล้วยังได้เพื่อนเป็นนักเรียนแลกเปลี่ยนชาวไทยชื่อว่า "ฉ่ำอุรา" ซึ่งเป็นสมาชิกของชมรมมวยไทยเพียงคนเดียวในตอนนั้น ถึงแม้ว่าชมรมมวยไทยจะได้ซาวามูระเข้าเป็นสมาชิกแล้วก็ตาม หากรวมโค้ชด้วยก็ยังมีสมาชิกแค่ 3 คนเท่านั้นคนไทยในการ์ตูนญี่ปุ่น: ฉ่ำอุรา (เล่าเรื่องโดยย่อ)  

ต่อมาผู้อำนวยการโรงเรียนมีความคิดที่จะยุบชมรมมวยไทย เพราะชมรมมวยไทยเป็นชมรมที่อยู่อันดับท้ายที่สุดของตาราง และมีสมาชิกน้อย  แต่โนริฮิดะไม่ยอมให้ชมรมถูกยุบ เขาจึงตกลงกับผู้อำนวยการ โดยการจัดการแข่งขันระหว่างชมรมมวยไทยกับชมรมมวยสากล ซึ่งตัวแทนของชมรมมวยไทยคือซาวามูระ  โดยมีข้อแม้ว่า หากซาวามูระแพ้ ชมรมมวยไทยก็ต้องถูกยุบ แต่ถ้าหากซาวามูระชนะ นอกจากชมรมมวยไทยจะไม่ถูกยุบแล้ว ยังต้องได้อยู่อันดับหนึ่งของโรงเรียนอีกด้วย  ถึงแม้ซาวามูระจะเป็นแค่นักมวยฝึกหัด แต่เขาก็ตั้งใจฝึกฝนอย่างจริงจัง จนสามารถชนะตัวแทนจากชมรมมวยสากลได้สำเร็จ และดันชมรมมวยไทยให้ขึ้นเป็นอันดับหนึ่งของโรงเรียนทันที แต่ว่าชัยชนะของเขากลับทำให้เขาตกเป็นเป้าหมายของผู้ฝึกศิลปะการต่อสู้จากทั่วสารทิศ ทำให้เขาต้องต่อสู้กับนักสู้ที่มีฝีมือฉกาจขึ้นกว่าเก่า ยิ่งชนะเท่าไหร่ก็เป็นการเพิ่มพูนชื่อเสียงให้เขาเอง แต่ศัตรูครั้งหลังๆ ก็ยิ่งแข็งแกร่งขึ้นด้วย นั่นทำให้ซาวามูระต้องฝึกฝนอย่างหนัก และแปลกพิสดารยิ่งขึ้น เพื่อที่จะสามารถสู้กับเหล่านักสู้จากทั่วสารทิศ และพามวยไทยให้เป็นที่รู้จักของผู้คนมากขึ้น โดยมีโค้ชโนริฮิดะกับฉ่ำอุราคอยให้คำแนะนำ

 รายชื่อตัวละคร 
 ซาวามูระ โนริทากะ - 沢村典隆
 ฉ่ำอุรา - チャンプア
 โนริฮิดะ
 นาคายาม่า
 ยามาซากิ
 เคน แจ็คสัน

 รายชื่อตอน
# อเลกซ์ เมอราซ
อเลกซ์ เมอราซ  เกิดเมื่อวันที่ 10 มกราคม ค.ศ. 1985 เป็นนักแสดงชาวอเมริกัน นักแสดงศิลปะการต่อสู้ป้องกันตัว เป็นที่รู้จักในฐานะนักแสดงในบทพอล ในฝูงหมาป่าในภาพยนตร์ New Moon ภาพยนตร์ภาคต่อของ Twilight. 

เมอราซเคยกล่าวว่าเขามีเชื้อสายชนพื้นเมืองเม็กซิโกคนเผ่า P'urhépecha เขาศึกษาที่ New School for the Arts และอยากจะเป็นจิตรกร นักเขียนภาพ เขาแต่งงานกับภรรยาชาวเวียดนาม-อเมริกัน ชื่อคิม มีบุตรชายด้วยกัน ชื่อ โซมัก

ผลงาน
 ปี  เรื่อง  บทบาท  หมายเหตุ 2005  The New World  Core Warrior  Movie 2007  Two Spirits, One Journey  Luke  Short film "Dancing with Spirit"-Here on Earth  Dancer  TV 2009  We Shall Remain  Warrior  TV The American Experience  Warrior  TV The Twilight Saga: New Moon  Paul  Movie 2010  The Twilight Saga: Eclipse  Paul  post-production